Migel Etxauri

Migel Etxauri () (Iruñea, 1927ko irailaren 23a - ibidem, 2024ko irailaren 4a)https://www.diariodenavarra.es/esquelas/miguel-angel-echauri-culebras-pamplona-783482.html Nafarroa Garaiko paisaiaren margolaria izan zen.

 Biografia 
Umetatik heldu zien arkatzei. Javier Ziga izan zuen lehen irakaslea. Kubara migratu zuen 18 urte bete aurretik, eta bost urte igaro zituen Habanaren eta AEBen artean, negozio bideak saiatzen. Uruguaira lekualdatu, eta han bai berriz heldu zion margotzeari eta marrazketa eta pintura eskola bat zuzentzeari. Aitortza handia jaso zuen han —galeria ugaritan erakutsi zituen lanak eta hainbat sari irabazi—, baina bizimodu hura atzean utzi, eta Iruñera bueltatu zen 1964an.https://www.navarra.es/NR/rdonlyres/EDE04D19-241A-432B-A966-F6F5807C8231/343040/echauri.pdf Ameriketan igaro zituen urteetan indartu zituen bai bokazioa eta bai formakuntza, eta, handik Euskal Herrira bueltan, Fermin anaia galeristaren eskutik sorterrian finkatu zuen bere arte jarduna. 97 urte betetzeko egun gutxiren faltan hil zen. Azken urteak alzheimerrarekin pairatu zuen. : Itziar Ugarte: «Miguel Etxauri margolari iruindarra hil da, 96 urterekin», Berria, 2024-09-07.

Fermin Etxauri anaiarekin bikote estua sortu zuen orduan. Galeria bat zuen Ferminek, eta anaiaren lanari oihartzuna emateko baliatu zuten itzulerako urte haietan. Kanpoko zenbait galeriek ere erakutsi zuen margolariaren lanengatik interesa —batik bat, industrializazioaren eraginez hustutako Nafarroako herrietan margotu zituen koadroengatik—, baina anaiak Parke15 arte espazioaren ardura hartu zuenean, 1974an, Iruñean zentratu zen berriz Etxauriren jarduna. Handik hamarkada batera hasi zen gerora ospea lortu zuten arrokak margotzen. Ordutik aurrera, bere estiloa zorrotza da, abstrakziotik gertu dago, eta irudi femeninoen irudikapenean zentratzen da. 1984az geroztik, arrokak bere obran sartu zituen, eta bere pinturaren ezaugarri bereizgarri bihurtu ziren. https://www.diariodenavarra.es/noticias/cultura-ocio/cultura/2024/09/05/fallece-miguel-echauri-referente-arte-navarra-620897-1034.html

 Oroimena 
Miguel Echaurik ehun erakusketa baino gehiagotan parte hartu zuen, eta bere obra 30 museo baino gehiagotan dago ikusgai, horien artean, Nafarroako Museoan, 2009an bere obraren erakusketa antologikoa hartu zuena.https://www.diariodenavarra.es/noticias/cultura-ocio/cultura/2024/09/05/fallece-miguel-echauri-referente-arte-navarra-620897-1034.html 2010etik aurrera, pintorearen izena duen fundazioahttps://www.pamplona.es/entidades/fundacion-miguel-echauri arduratzen da haren legatuaz, Iruñeko Alde Zaharrean.

 Bibliografia 
 Miguel Ángel Echauri: Miguel Echauri, pintor.  Nafarroako Gobernua, 2009. 192 or. ISBN: 978-84-235-3131-8.

 Erreferentziak 

 Kanpo estekak 
 Itziar Ugarte: "Miguel Etxauri margolari iruindarra hil da, 96 urterekin", Berria, 2024/09/7.
 :Katiluak eta ogia margolana Nafarroako museoaren hilabeteko margolana gisa aurkeztua.

Kategoria:Iruindarrak
Kategoria:Artista garaikideak
Kategoria:Nafarroa Garaiko margolariak
Kategoria:XX. mendeko margolariak
Kategoria:XXI. mendeko margolariak
Kategoria:Nafarroa Garaiko margolariak
Kategoria:Paisaia-margolariak
Kategoria:XX. mendeko Euskal Herriko margolariak
Kategoria:XX. mendeko Euskal Herriko margolariak
Kategoria:Iruñean hildakoak